Εορτασμός των Τριών Ιεραρχών και της Ημέρας των Γραμμάτων 2020
Η πρόκληση, το πρόγραμμα και φωτογραφίες από την εκδήλωση για τον εορτασμό των Τριών Ιεραρχών και της Ημέρας των Γραμμάτων. Την εκδήλωση προσφώνησε η Πρύτανις, Καθηγήτρια Βενετσάνα Κυριαζοπούλου. Κατά τη διάρκειά της πραγματοποιήθηκε αφιέρωμα στο τιμώμενο Ίδρυμα «Choose Life» και στο Κέντρο Ενημέρωσης και προσέλκυσης εθελοντών Δοτών Μυελού των Οστών του Πανεπιστημίου Πατρών «ΚΕΔΜΟΠ – Χάρισε Ζωή». Ακολούθησε χαιρετισμός από τον Καθηγητή Αιματολογίας του Τμήματος Ιατρικής του Πανεπιστημίου Πατρών κ. Αλέξανδρο Σπυριδωνίδη και γνωριμία Εθελοντή Δότη Μυελού των Οστών του «ΚΕΔΜΟΠ – Χάρισε Ζωή» με τον Λήπτη του Μοσχεύματος. Επίσης, απονεμήθηκαν τιμητικές πλακέτες και διπλώματα στα μέλη ΔΕΠ που αφυπηρέτησαν το ακαδημαϊκό έτος 2018-19 και «Φοιτητικά Βραβεία Αριστείας», σε αριστεύσαντες αποφοίτους του Πανεπιστημίου μας το ακαδημαϊκό έτος 2018-19. Η εκδήλωση έληξε με διάλεξη από τον κ. Αθανάσιο Κυριαζή, Ομότιμο Καθηγητή του Πανεπιστημίου Πειραιώς και Γενικό Γραμματέα Έρευνας και Τεχνολογίας (ΓΓΕΤ), με θέμα «Η Έρευνα και η Καινοτομία, ως βασικά συστατικά της ελληνικής κουλτούρας και προϋποθέσεις της Ανάπτυξης».
Τελετή Παράδοσης και Παραλαβής των Πρυτανικών Αρχών
Φωτογραφίες από την Τελετή Παράδοσης και Παραλαβής των Πρυτανικών Αρχών του Πανεπιστημίου Πατρών. Μέσα σε κλίμα συναισθηματικής φόρτισης πραγματοποιήθηκε το μεσημέρι της Δευτέρας 15.9.2014 στο Πανεπιστήμιο Πατρών η Τελετή Παράδοσης και Παραλαβής των Πρυτανικών Αρχών. Ο απερχόμενος Πρύτανης, Καθηγητής Γ. Παναγιωτάκης, έκανε απολογισμό της τετραετούς θητείας του, ενώ η νέα Πρύτανις, Καθηγήτρια Β. Κυριαζοπούλου, παρουσίασε το πρόγραμμα της , ανανεώνοντας το ραντεβού με τα μέλη της Πανεπιστημιακής Κοινότητας, τους φορείς της πόλης και τα Μέσα Ενημέρωσης για τα τέλη του Δεκεμβρίου 2014 και αφού θα έχει συμπληρώσει τέσσερις μήνες στη Διοίκηση του Ιδρύματος. Επίσης, παρουσίασε τους Αναπληρωτές Πρύτανη και τις αρμοδιότητές τους, οι οποίοι και έχουν εγκριθεί από το Συμβούλιο Ιδρύματος: - Νικόλαος Κ. Καραμάνος, Καθηγητής Τμ Χημείας, Αναπληρωτής Πρυτάνεως Ακαδημαϊκών & Διεθνών Θεμάτων - Δημοσθένης Κ. Πολύζος, Καθηγητής Τμ. Μηχανολόγων & Αεροναυπηγών Μηχανικών, Αναπληρωτής Πρυτάνεως Έρευνας και Ανάπτυξης - Δημήτριος Κ. Ψαλτόπουλος, Καθηγητής Τμ. Οικονομικών Επιστημών, Αναπληρωτής Πρυτάνεως Οικονομικών Υποθέσεων - Γεώργιος Ν. Αγγελόπουλος, Καθηγητής Τμ. Χημικών Μηχανικών, Αναπληρωτής Πρυτάνεως Υποδομών και Αειφορίας Χρήστος Θ. Παναγιωτακόπουλος, Αναπλ. Καθηγητής ΠΤΔΕ, Αναπληρωτής Πρυτάνεως Πληροφοριακών Συστημάτων και Δικτύων Η Πρύτανις έκλεισε την ομιλία της συγκινημένη και δεσμευόμενη απέναντι σε όλα τα μέλη της πανεπιστημιακής κοινότητας και τους φοιτητές ότι θα καταβάλει κάθε δυνατή προσπάθεια για το συμφέρον του ελληνικού δημοσίου πανεπιστημίου και μέχρι την τελευταία ημέρα της θητείας θα μάχεται για το Πανεπιστήμιο Πατρών. Εκ μέρους του Συμβουλίου Ιδρύματος χαιρετισμό έκανε ο Αναπληρωτής Πρόεδρος, Καθηγητής της Ιατρικής Χ. Γώγος, ενώ στο πλαίσιο του εορτασμού για τα 50 χρόνια από την ίδρυση του Πανεπιστημίου, ο πρώην Πρύτανης Αλέξιος Λυκουργιώτης, Καθηγητής, εκφώνησε ομιλία με τίτλο «Πενήντα χρόνια από την ίδρυση του Πανεπιστημίου Πατρών: Σκιαγραφώντας τα πιο σημαντικά στάδια της ανάπτυξης». Την εκδήλωση τίμησαν με την παρουσία τους πολλά μέλη της πανεπιστημιακής κοινότητας, τα μέλη του Συμβουλίου Ιδρύματος, πρώην Πρυτάνεις, Πρόεδροι Τμημάτων, Κοσμήτορες Σχολών, μέλη ΔΕΠ από την Πάτρα και τα Τμήματα του Αγρινίου, η Νομική Υπηρεσία, ο διοικητικός μηχανισμός του Ιδρύματος, ξένοι προσκεκλημένοι που βρίσκονται τις ημέρες αυτές στο Πανεπιστήμιο, ο Σεβασμιότατος Μητροπολίτης Πατρών κ.κ. Χρυσόστομος, ο Πρόεδρος των Εφετών κ. Σπηλιωτόπουλος, οι Πρόεδροι του Δικηγορικού αλλά και του Ιατρικού Συλλόγου Πατρών, οι αρχές της πόλης, βουλευτές, εκπρόσωποι του δικαστικού σώματος, των ενόπλων δυνάμεων των σωμάτων ασφαλείας και των ΜΜΕ, καθηγητές του Αρσακείου Πατρών, αλλά και απλοί συμπολίτες μας. Η εκδήλωση έκλεισε με τη μουσική παρέμβαση της Νάσιας Παπαγιαννάκη (φωνή) και της Έλενας Φέντκο (πιάνο), ενώ ακολούθησε μικρή δεξίωση στο φουαγιέ της αίθουσας.
Αναγόρευση του Μακαριότατου Αναστασίου σε Επίτιμο Διδάκτορα
Φωτογραφίες από την τελετή αναγόρευσης του Μακαριότατου Αρχιεπισκόπου Τιράνων, Δυρραχίου & πάσης Αλβανίας Αναστάσιου σε Επίτιμο Διδάκτορα των Τμημάτων Ιατρικής, Φυσικής, Πολιτικών Μηχανικών και Παιδαγωγικού Τμήματος Δημοτικής Εκπαίδευσης.
Εορτασμός Ιδρύσεως Πανεπιστημίου Πατρών 2015
Το πρόγραμμα και η πρόκληση της εορταστικής τελετής για την 51η Επέτειο ιδρύσεως του Πανεπιστημίου Πατρών. Κατά την εκδήλωση το Πανεπιστήμιο τίμησε τους διακεκριμένους/ τις διακεκριμένες λογοτέχνες Ρέα Γαλανάκη, Δημήτριο Κάββουρα, Διονύσιο Καρατζά και Κωνσταντίνο Λογαρά. Ο εορτασμός ολοκληρώθηκε με συναυλία Μουσικής Δωματίου από το Κουαρτέτο Εγχόρδων του Δημοτικού Ωδείου Πατρών του Πολιτιστικού Οργανισμού Δήμου Πατρέων. Ακούστηκαν έργα των W.A. Mozart, Pablo de Sarasate, G. Gerschwin, Ν. Σκαλκώτα και Θ. Κάββουρα. Έπαιξαν οι Μαριάννα Σαφάροβα (βιολί Ι), Άλλα Σελαλμαζίδη (βιολί ΙΙ), Ρόμπερτ Σμαγκούλοβ (βιόλα) και Νικολάι Κομισάροβ (βιολοντσέλο). Σολίστ ήταν ο Γιάννης Μαυρίδης (βιολί), ενώ συμμετείχε ο Βιλέν Καραπετιάν (Κοντραμπάσο).
Το πρόγραμμα και η πρόκληση της εορταστικής εκδήλωσης για την 28η Οκτωβρίου του 2015. Η προσφώνηση της εκδήλωσης έγινε από την Πρύτανιν του Πανεπιστημίου Πατρών, Βενετσάνα Κυριαζοπούλου, ενώ ακολούθησε προσφώνηση εκ μέρους του Συμβουλίου Ιδρύματος Πανεπιστημίου Πατρών από τον Αναπληρωτή Πρόεδρο Καθηγητή Χαράλαμπο Α. Γώγο. Στη συνέχεια ακολούθησε ομιλία από τον Καθηγητή Φιλοσοφίας Χρήστο Α. Τερέζη, με θέμα «Ιστορικές και κοινωνιολογικές προσεγγίσεις της εμφάνισης του φασισμού στην αυγή του 20ου αιώνα». Η εκδήλωση έληξε με μουσικό πρόγραμμα από την Ορχήστρα Νυκτών Εγχόρδων «Θανάσης Τσιπινάκης» Δήμου Πατρέων υπό την καλλιτεχνική διεύθυνση της Βάγιας Ζεππάτου και με την ερμηνεία της Δάφνης Ζουρνατζή.
Αναγόρευση του Κωνσταντίνου Σταυριανίδη σε Επίτιμο Διδάκτορα
Τελετή Αναγόρευσης του Νικολάου Θ. Κακλαμανάκη σε Επίτιμο Διδάκτορα
O Νικόλαος Θ. Κακλαμανάκης, Χρυσός Ολυμπιονίκης Ιστιοπλοΐας (1996 – Ατλάντα), Αργυρός Ολυμπιονίκης Ιστιοπλοΐας (2004 – Αθήνα,) αναγορεύθηκε Επίτιμος Διδάκτορας των Τμημάτων Λογοθεραπείας και Φυσικοθεραπείας του Πανεπιστημίου Πατρών, την Παρασκευή 26 Απριλίου 2024 και ώρα 18:30 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Επίκουρος Καθηγητής του Τμήματος Λογοθεραπείας, Παναγιώτης Πλώτας, ενώ ακολούθησε η αναγόρευση του τιμώμενου σε Επίτιμο Διδάκτορα των Τμημάτων Λογοθεραπείας και Φυσικοθεραπείας από τον Πρόεδρο, Αναπληρωτή Καθηγητή Νικόλαο Τρίμμη και την Αντιπρόεδρο Καθηγήτρια Ευδοκία Μπίλη αντίστοιχα. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του κ. Ν. Κακλαμανάκη με τίτλο: «Το ταξίδι μου στην καρδιά της θύελλας».
Τελετή Αναγόρευσης της Lucia A. Banci σε Επίτιμη Διδάκτορα
H Lucia A. Banci, Καθηγήτρια Χημείας στο University of Florence, αναγορεύθηκε Επίτιμη Διδάκτορας του Τμήματος Φαρμακευτικής του Πανεπιστημίου Πατρών, την Δευτέρα 20 Μαΐου 2024 και ώρα 19:00 στην Αίθουσα Τελετών «Οδυσσέας Ελύτης». Το έργο και την προσωπικότητα της τιμώμενης παρουσίασε ο Καθηγητής του Τμήματος Φαρμακευτικής, Γεώργιος Σπυρούλιας, ενώ ακολούθησε η αναγόρευση της τιμώμενης σε Επίτιμη Διδάκτορα του Τμήματος Φαρμακευτικής από τον Πρόεδρο, Καθηγητή Σωτήριο Νικολαρόπουλο. Η περιένδυση της τιμώμενης πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία της Καθηγήτριας Banci με τίτλο «From molecules to mechanisms of life: the unique contribution of cellular structural biology».
Τελετή αναγόρευσης του David Bruce Ricks σε επίτιμο διδάκτορα
Ο Καθηγητής David Bruce Ricks, Professor Emeritus of Modern Greek and Comparative Literature, King’s College London, αναγορεύθηκε Επίτιμος Διδάκτορας του Τμήματος Φιλολογίας του Πανεπιστημίου Πατρών, την Τετάρτη 29 Μαΐου 2024 και ώρα 18:00 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε η Καθηγήτρια του Τμήματος Φιλολογίας, Γεωργία Γκότση, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Φιλολογίας από την Πρόεδρο, Καθηγήτρια Ευφημία Καρακάντζα. Η περιένδυση του τιμώμενου θα πραγματοποιηθεί από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης θα ολοκληρωθεί με την ομιλία του Professor David Bruce Ricks με τίτλο «Η σαγήνη της νεότερης ελληνικής ποίησης και ο ρόλος του μεταφραστή».
Τελετή Αφής Ολυμπιακής Φλόγας στο Πανεπιστήμιο Πατρών
Μία ιστορική στιγμή στο καμβά των 60 χρόνων του Πανεπιστημίου Πατρών, «έζησε» το Ίδρυμα, την Πέμπτη 25 Απριλίου 2024 με αφορμή την Ολυμπιακή Λαμπαδηδρομία, η οποία βρίσκεται σε πλήρη εξέλιξη για την πορεία προς τους Ολυμπιακούς Αγώνες 2024 “PARIS 2024”. Η Ολυμπιακή Φλόγα πέρασε για πρώτη φορά από το Ακαδημαϊκό μας Ίδρυμα. Η Τελετή Αφής της Ολυμπιακής Φλόγας στο Πανεπιστήμιο Πατρών πραγματοποιήθηκε στον εξωτερικό χώρο του κτιρίου της Πρυτανείας του Ιδρύματος (Κτίριο Διοίκησης) με ένα εμπλουτισμένο θεματολογίας πρόγραμμα με απόλυτο σεβασμό προς τη στιγμή της Αφής αλλά και του πρωτοκόλλου της συνολικής διοργάνωσης της Ολυμπιακής Λαμπαδηδρομίας. Σύμφωνα με τον προγραμματισμό την Τελετή χαιρέτησαν: ο εκπρόσωπος του Πανεπιστημίου Πατρών - ο Πρύτανης του Ιδρύματος, κ. Χρήστος Μπούρας , η εκπρόσωπος της Οργανωτικής Επιτροπής Ολυμπιακών Αγώνων “PARIS 2024” - η Πρόξενος της Γαλλίας στην Ελλάδα, κ. Κατρίν Σανιελόνζ, καθώς και ο εκπρόσωπος της Ελληνικής Ολυμπιακής Επιτροπής, κ. Φώτης Καϋμενάκης. Να σημειωθεί ότι τα ονόματα των Λαμπαδηδρόμων που έτρεξαν κατά μήκος των δρόμων της Πανεπιστημιούπολης του Ρίου ήταν η κ. Παναγιώτα Αντωνοπούλου και ο κ. Ανδρέας Ρήγας, οι οποίοι είναι εργαζόμενοι στο Πανεπιστήμιο Πατρών με διακρίσεις στο χώρο του αθλητισμού. Το πολιτιστικό πρόγραμμα από την φοιτητική ομάδα χορού του Πανεπιστημιακού Γυμναστηρίου περιλάμβανε δύο χορογραφίες σε έργα φημισμένων Ελλήνων στιχουργών και συνθετών: -"Ας κρατήσουν οι χοροί", στιχουργός και συνθέτης: Διονύσιος Σαββόπουλος. -"Ζορμπάς", η φημισμένη μουσική από τη βραβευμένη ταινία "Zorba the Greek" με συνθέτη τον Μίκη Θεοδωράκη. Από την υφή της εκδήλωσης γίνεται αντιληπτό ότι είναι μία εξαίρετη μορφή προβολής του Πανεπιστημίου Πατρών σε παγκόσμια κλίμακα. Στην Τελετή Αφής παρευρέθηκαν πολιτικοί, φορείς, μέλη της Πανεπιστημιακής Κοινότητας, αλλά και πλήθος κόσμου όλων των ηλικιακών ομάδων όπως μαθητές, φανερώνοντας το ενδιαφέρον τους και την αγάπη τους για το Πανεπιστήμιο Πατρών αλλά και για τους Ολυμπιακούς Αγώνες. Άλλωστε οι Ολυμπιακοί Αγώνες πρεσβεύουν σημαντικά ιδεώδη και παρουσιάζουν υγιή πρότυπα, ιδιαιτέρως για τα νέα άτομα. Αδιαμφισβήτητα πρόκειται για μία εξαιρετικά σημαντική στιγμή που θα κοσμεί πλέον την ιστορία του Πανεπιστημίου Πατρών στο διάβα των ετών. Η διεκδίκηση της «στάσης» της Ολυμπιακής Φλόγας στο Ίδρυμα πραγματοποιήθηκε ύστερα από πρωτοβουλία και αντίστοιχο αίτημα της Πρυτανικής Αρχής στην Ελληνική Ολυμπιακή Επιτροπή, η οποία ανταποκρίθηκε θετικά. Πιο συγκεκριμένα, το συνολικό συντονισμό των διαδικασιών της εν λόγω διοργάνωσης είχαν ο Πρύτανης του Πανεπιστημίου Πατρών, Καθ. Χρήστος Μπούρας και η Αντιπρύτανις Φοιτητικής Μέριμνας του Ιδρύματος, Αναπλ. Καθ. Ελένη Αλμπάνη. Βέβαια, όπως είναι κατανοητό η μέριμνα για το συντονισμό της καλύτερης δυνατής διοργάνωσης της Τελετής οφείλεται σε μία ομάδα ανθρώπων διαφορετικών αντικειμένων που συνεργάστηκαν αρμονικά για ένα μεγάλο χρονικό διάστημα, δίνοντας μέρα με τη μέρα τη δάδα στον επόμενο για τη συνέχεια των εργασιών, σαν μία «άτυπη» Λαμπαδηδρομία Ενεργειών, πριν την 25η ημέρα του Απρίλη. Για την Τελετή μεταξύ άλλων συνεργάστηκαν η Γραμματεία Πρυτανείας, η Διεύθυνση Λειτουργίας και Συντήρησης Εγκαταστάσεων και τα Τμήματα Περιβάλλοντος Χώρου και Εξωτερικών Εγκαταστάσεων, Αποθήκης, Κίνησης και Καθαριότητας, η Διεύθυνση Δημοσίων Σχέσεων και Εξωστρέφειας και τα Τμήματα Δημοσίων Σχέσεων, Εθιμοτυπίας και Εκδηλώσεων, Διεθνών Σχέσεων, η Μονάδα Ασφάλειας και Προστασίας, το Πανεπιστημιακό Γυμναστήριο, ο UP Fm Ρ/Σ του Πανεπιστημίου Πατρών, το Διδασκαλείο Ξένων Γλωσσών και η Χορωδία Πάτρας “Cantelena”. Η εκδήλωση αναμεταδόθηκε ζωντανά από τον UP Fm Ρ/Σ του Πανεπιστημίου Πατρών μέσω της συχνότητας 103,7 για την ευρύτερη περιοχή της Πάτρας, αλλά και διαδικτυακά μέσω της ιστοσελίδας του σταθμού.
Τελετή αναγόρευσης του Φωκίωνα Ν. Εγκολφόπουλου σε επίτιμο διδάκτορα
Ο Φωκίωνας Ν. Εγκολφόπουλος, Καθηγητής στο Τμήμα Αεροδιαστημικής και Μηχανολογίας του Πανεπιστημίου Νότιας Καλιφόρνιας, αναγορεύθηκε Επίτιμος Διδάκτορας του Τμήματος Μηχανολόγων και Αεροναυπηγών Μηχανικών του Πανεπιστημίου Πατρών, την Πέμπτη 8 Αυγούστου 2024 και ώρα 10:00 π.μ. στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Πρόεδρος του Τμήματος Μηχανολόγων και Αεροναυπηγών Μηχανικών, Καθηγητής Βασίλειος Ε. Κωστόπουλος, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Μηχανολόγων και Αεροναυπηγών Μηχανικών από τον Πρόεδρο του Τμήματος. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του Φωκίωνα Ν. Εγκολφόπουλου με τίτλο «Ενέργεια και η κλιματική αλλαγή».
Τελετή αναγόρευσης του Γιάννη Η. Χάρη σε επίτιμο διδάκτορα
Ο Γιάννης Η. Χάρης, Μεταφραστής-Συγγραφέας, αναγορεύθηκε Επίτιμος Διδάκτορας του Τμήματος Φιλολογίας του Πανεπιστημίου Πατρών, την Τρίτη 11 Ιουνίου 2024 και ώρα 19:00 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Αναπλ. Καθηγητής του Τμήματος Φιλολογίας, Θεόδωρος Μαρκόπουλος, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Φιλολογίας από την Πρόεδρο, Καθηγήτρια Ευφημία Καρακάντζα. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης θα ολοκληρωθεί με την ομιλία του Γιάννη Η. Χάρη με τίτλο «Παιχνίδια και ακροβασίες της γλώσσας: η εξέλιξη της γλώσσας μέσα από τα «λάθη» της».
Τελετή αναγόρευσης της Ιουλίας Κλ. Τσέτη σε Επίτιμη Διδάκτορα
H Ιουλία Κλ. Τσέτη, Πρόεδρος & CEO του ΟΦΕΤ, Φαρμακοποιός MSc, Επίτιμη Δρ Φαρμακευτικής ΕΚΠΑ, Γεν. Γραμματέας Δ.Σ. ΣΕΒ, αναγορεύθηκε Επίτιμη Διδάκτορας του Τμήματος Φαρμακευτικής του Πανεπιστημίου Πατρών, την Πέμπτη 13 Ιουνίου 2024 και ώρα 19:00 στην Αίθουσα Τελετών «Οδυσσέας Ελύτης». Το έργο και την προσωπικότητα της τιμώμενης παρουσίασε ο Αναπλ. Καθηγητής του Τμήματος Φαρμακευτικής, Κωνσταντίνος Μικέλης, ενώ ακολούθησε η αναγόρευση της τιμώμενης σε Επίτιμη Διδάκτορα του Τμήματος Φαρμακευτικής από τον Πρόεδρο, Καθηγητή Σωτήριο Νικολαρόπουλο. Η περιένδυση της τιμώμενης πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία της Ιουλίας Κλ. Τσέτη με τίτλο «Διασύνδεση Φαρμακοβιομηχανίας και Πανεπιστημίου: οι ευκαιρίες του σήμερα και του αύριο».
Τελετή αναγόρευσης του Bernard Tschumi σε επίτιμο διδάκτορα
Ο Bernard Tschumi, Αρχιτέκτονας – Καθηγητής Πανεπιστημίου Columbia , αναγορεύθηκε Επίτιμος Διδάκτορας του Τμήματος Αρχιτεκτόνων Μηχανικών του Πανεπιστημίου Πατρών, την Δευτέρα 17 Ιουνίου 2024 και ώρα 19:00 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Πρόεδρος του Τμήματος Αρχιτεκτόνων Μηχανικών, Καθηγητής Ιωάννης Αίσωπος, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Αρχιτεκτόνων Μηχανικών από τον Πρόεδρο του Τμήματος. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του Bernard Tschumi με τίτλο «Concepts & Contexts».
Τελετή αναγόρευσης του Raj Naik σε επίτιμο διδάκτορα
Ο Raj Naik MD, FRCOG Consultant Gynaecological Oncologist , αναγορεύθηκε Επίτιμος Διδάκτορας του Τμήματος Ιατρικής του Πανεπιστημίου Πατρών, την Τρίτη 12 Νοεμβρίου 2024 και ώρα 12:00 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Γεώργιος Ανδρουτσόπουλος, Αναπλ. Καθηγητής του Τμήματος Ιατρικής, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Ιατρικής από τον Πρόεδρο του Τμήματος, Καθηγητή Γεώργιο Αντωνάκη. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του Raj Naik με τίτλο «Mediocrity is for losers and quitters: Your patients expect better.»
Τελετή αναγόρευσης του Δημητρίου Ν. Μαύρη σε επίτιμο διδάκτορα
Ο Δημήτριος Ν. Μαύρης, Καθηγητής Μεθόδων Σχεδιασμού Προηγμένων Αεροδιαστημικών Συστημάτων στη Σχολή Αεροναυπηγών Μηχανικών του Τεχνολογικού Ινστιτούτου της Γεωργίας των Ηνωμένων Πολιτειών (Georgia Tech), αναγορεύθηκε Επίτιμος Διδάκτορας του Τμήματος Μηχανολόγων και Αεροναυπηγών Μηχανικών του Πανεπιστημίου Πατρών, την Δευτέρα 7 Οκτωβρίου 2024 και ώρα 11:00π.μ. στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Δημήτριος Α. Σαραβάνος, Καθηγητής του Τμήματος Μηχανολόγων και Αεροναυπηγών Μηχανικών, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Μηχανολόγων και Αεροναυπηγών Μηχανικών από τον Πρόεδρο του Τμήματος, Αναπλ. Καθηγητή Θεόδωρο Φιλιππίδη. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης θολοκληρώθηκε με την ομιλία του Δημητρίου Ν. Μαύρη με τίτλο «The Progression towards Advanced Systems Design Methods: My Academic Journey».
Τελετή αναγόρευσης του Δημοσθένη Ε. Μπούρου σε επίτιμο διδάκτορα
Ο Δημοσθένης Ε. Μπούρος, Ομότιμος Καθηγητής Πνευμονολογίας ΕΚΠΑ, αναγορεύθηκε Επίτιμος Διδάκτορας του Τμήματος Ιατρικής του Πανεπιστημίου Πατρών, την Πέμπτη 31 Οκτωβρίου 2024 και ώρα 11:00 π.μ. στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Αργύριος Ε. Τζουβελέκης, Καθηγητής του Τμήματος Ιατρικής, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Ιατρικής από τον Πρόεδρο του Τμήματος, Καθηγητή Γεώργιο Αντωνάκη. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του Δημοσθένη Ε. Μπούρου με τίτλο «Πνευμονική Ίνωση, γιατί μας ενδιαφέρει;».
Τελετή αναγόρευσης της Gonda Van Steen σε Επίτιμη Διδάκτορα
Η Gonda Van Steen, Καθηγήτρια, Κάτοχος της έδρας «Κοραή» για τη Νέα Ελληνική και Βυζαντινή Ιστορία, Γλώσσα και Λογοτεχνία στο King’s College London αναγορεύθηκε Επίτιμη Διδάκτορας του Τμήματος Φιλολογίας του Πανεπιστημίου Πατρών, την Πέμπτη 3 Απριλίου 2025 και ώρα 19:00 στην Αίθουσα Τελετών «Οδυσσέας Ελύτης». Το έργο και την προσωπικότητα της τιμώμενης παρουσίασε η Καθηγήτρια Ευφημία Καρακάντζα, Πρόεδρος του Τμήματος Φιλολογίας, ενώ ακολούθησε η αναγόρευση της τιμώμενης σε Επίτιμη Διδάκτορα του Τμήματος Φιλολογίας από την Πρόεδρο του Τμήματος. Η περιένδυση της τιμώμενης πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία της Καθηγήτριας Gonda Van Steen με τίτλο «Όταν η έρευνα γίνεται δράση και αντίδραση: Ανεπιθύμητα παιδιά τότε, στελέχη της διασποράς σήμερα».
Τελετή αναγόρευσης του Νικολάου Μ. Χριστοδουλάκη σε Επίτιμο Διδάκτορα
Ο Νικόλαος Μ. Χριστοδουλάκης, Ομότιμος Καθηγητής Οικονομικής Ανάλυσης του Οικονομικού Πανεπιστημίου Αθηνών αναγορεύθηκε Επίτιμος Διδάκτορας του Τμήματος Οικονομικών Επιστημών του Πανεπιστημίου Πατρών, την Τετάρτη 5 Μαρτίου 2025 και ώρα 18:00 στην Αίθουσα Τελετών «Οδυσσέας Ελύτης». Το έργο και την προσωπικότητα του τιμώμενου παρουσίασε ο Σωτήριος Παπαϊωάννου, Επίκουρος Καθηγητής του Τμήματος Οικονομικών Επιστημών, ενώ ακολούθησε η αναγόρευση του τιμώμενου σε Επίτιμο Διδάκτορα του Τμήματος Οικονομικών Επιστημών από τον Πρόεδρο του Τμήματος, Αναπληρωτή Καθηγητή Εμμανουήλ Τζαγκαράκη. Η περιένδυση του τιμώμενου πραγματοποιήθηκε από τον Πρύτανη του Πανεπιστημίου, Καθηγητή Χρήστο Μπούρα. Η εκδήλωση της επιτιμοποίησης ολοκληρώθηκε με την ομιλία του Νικολάου Μ. Χριστοδουλάκη με τίτλο «Πώς η ποιότητα των θεσμών επηρεάζει την οικονομική ανάπτυξη: Μια συγκριτική ανάλυση για την Ελλάδα των Μνημονίων».
Εκκίνηση του Ποδηλατικού Γύρου Ελλάδας – ΔΕΗ Tour of Hellas 2025
Το Πανεπιστήμιο Πατρών φιλοξένησε την Τετάρτη 2 Απριλίου 2025 την εκκίνηση του φημισμένου Ποδηλατικού Γύρου Ελλάδας – ΔΕΗ Tour of Hellas 2025, σε μία ανοιχτή στο κοινό εκδήλωση στην οποία παρευρέθηκε ο Αναπληρωτής Υπουργός Αθλητισμού, κ. Γιάννης Βρούτσης. Σε αυτή τη γιορτή του ποδηλατικού αθλητισμού συμμετέχουν κορυφαίοι αθλητές από όλο τον κόσμο. Στην εκκίνηση παρευρέθηκαν, μεταξύ άλλων, o Πρύτανης του Πανεπιστημίου Πατρών Χ. Μπούρας, οι Αντιπρυτάνεις Ι. Βενέτης, Γ. Παναγιωτόπουλος, Ε. Αλμπάνη, ο Αναπληρωτής Περιφερειάρχης Δυτικής Ελλάδας Χ. Μπονάνος, η πρωταθλήτρια κολύμβησης και φοιτήτρια του Τμήματος Φιλολογίας του Πανεπιστημίου Πατρών Νόρα Δράκου, μέλη της πανεπιστημιακής κοινότητας, μέλη της οργανωτικής επιτροπής Cycling Greece καθώς και εκπρόσωποι των χορηγών. Η εκκίνηση της διοργάνωσης πραγματοποιήθηκε μπροστά από το Κτίριο Διοίκησης του Πανεπιστήμιου Πατρών, συγκεντρώνοντας θεατές και φίλους του αθλήματος. Η εν λόγω συνεργασία μαρτυρά για μία ακόμη φορά τη συνεχιζόμενη προσπάθεια της διασύνδεσης του Πανεπιστημίου Πατρών με την κοινωνία. Στην προκειμένη περίπτωση η συνεργασία αυτή προάγει τη σημασία και τις αξίες του αθλητισμού, οι οποίες διαχέονται με αυτό τον διαδραστικό τρόπο στα μέλη της πανεπιστημιακής κοινότητας αλλά και στην ευρύτερη κοινωνία. Ο Πρύτανης του Πανεπιστημίου Πατρών, Καθηγητής Χρήστος Μπούρας, δήλωσε: «Είναι ιδιαίτερη τιμή και χαρά για το Πανεπιστήμιο Πατρών να φιλοξενεί την εκκίνηση ενός τόσο σημαντικού αθλητικού γεγονότος. Με χαρά δεχθήκαμε την επίσκεψη του κ. Βρούτση, με τον οποίο συζητήσαμε θέματα όπως η αξιοποίηση των αθλητικών εγκαταστάσεων του Πανεπιστημίου. Το Πανεπιστήμιο Πατρών σταθερά προσανατολισμένο στη διασύνδεση με την κοινωνία θα συνεχίσει να στηρίζει προσπάθειες ανοίγματος προς στην κοινωνία. Ο Ποδηλατικός Γύρος Ελλάδας – ΔΕΗ Tour of Hellas 2025 αποτελεί μια σημαντική ευκαιρία να συνδυάσουμε τον αθλητισμό με την ακαδημαϊκή κοινότητα, καθώς προάγει τις αξίες της υγιούς ζωής, της συνεργασίας και της αριστείας. Ευχόμαστε στους αθλητές καλή επιτυχία και συγχαίρουμε όλους όσοι συνέβαλαν στην πραγματοποίηση αυτού του αθλητικού γεγονότος.»
Υπογραφή Μνημονίου Συνεργασίας μεταξύ του Πανεπιστημίου Πατρών με το Thuyloi University, Vietnam
Την Πέμπτη 27 Φεβρουαρίου 2025 πραγματοποιήθηκε η υπογραφή μνημονίου συνεργασίας μεταξύ του Πανεπιστημίου Πατρών με το Thuyloi University, Vietnam στην Πρυτανεία του Ιδρύματος. Ο Πρύτανης του Πανεπιστημίου Πατρών, Καθ. Χ. Μπούρας υπέγραψε το σχετικό μνημόνιο με τον Prof. Dr. TRINH MINH THU, President of Thuyloi University – Head of Delegation. Στη συνάντηση παρευρέθηκαν ο Αντιπρύτανης Στρατηγικής Διεθνοποίησης και Εξωστρέφειας του Πανεπιστημίου Πατρών, Καθ. Δ. Μαντζαβίνος, ο Αντιπρύτανης Ακαδημαϊκών Θεμάτων και Οικονομικών, Καθ. Ι. Βενέτης, ο Κοσμήτορας της Σχολής Ανθρωπιστικών και Κοινωνικών Επιστημών, Καθ. Γ. Ξυδόπουλος, καθώς και ο Κοσμήτορας της Σχολής Οικονομικών Επιστημών και Διοίκησης Επιχειρήσεων, Καθ. Κ. Κουνετάς. Επιπλέον, παρευρέθηκαν η H.E. Mrs. Pham Thi Thu Exchange and Communication, Ambassador of Vietnam in Athens, Dr. LE QUANG TUAN, Deputy Head of Science Technology and International Cooperation Department, A/Prof. NGUYEN LUONG BANG, Head of Administrative Department και ο Mr. LE THANH TUNG, Head of Finance and Accounting Department. Το σχετικό Μνημόνιο Συνεργασίας έχει ως άξονες εργασίας – βασικούς στόχους τους ακόλουθους: -- Να γνωρίσουν οι σχολές και οι φοιτητές τα ακαδημαϊκά προγράμματα και τα ερευνητικά ινστιτούτα του άλλου πανεπιστημίου. -- Να εντοπίσουν ευκαιρίες για την προώθηση προτεραιοτήτων σχετικά με: πρόγραμμα ανταλλαγής σχολών, ερευνητικού προσωπικού και φοιτητών- συνδιοργάνωση συνεδρίων και εργαστηρίων- ανάπτυξη κοινών ερευνητικών και ακαδημαϊκών δραστηριοτήτων και προγραμμάτων συνεκπαίδευσης. -- Να καταρτιστούν λεπτομερή προγράμματα που θα επιτρέψουν σε ενδιαφερόμενους και εξειδικευμένους φοιτητές και πανεπιστημιακό προσωπικό να ακολουθήσουν είτε βραχυπρόθεσμα είτε εκτεταμένα προγράμματα σπουδών στα πανεπιστήμια του άλλου και να διευκολυνθούν επισκέψεις από κάθε πανεπιστήμιο με σκοπό τη μελέτη του εκπαιδευτικού συστήματος του άλλου, προκειμένου να αναπτυχθούν μηχανισμοί συνεργασίας και να διευρυνθούν οι τομείς συνεργασίας.
Ομιλία του Ακαδημαϊκού Κωνσταντίνου Βαγενά
Την Τετάρτη 26 Μαρτίου 2025 και ώρα 18:00 πραγματοποιήθηκε στην Αίθουσα Τελετών «Οδυσσέας Ελύτης» η ομιλία του Ακαδημαϊκού και Ομότιμου Καθηγητή του Τμήματος Χημικών Μηχανικών του Πανεπιστημίου Πατρών, Κωνσταντίνου Βαγενά με τίτλο «Η Κατάλυση στη Χημεία και στη Φυσική και η δημιουργία του γνωστού μας Κόσμου από τα Ηλεκτρόνια, τα Ποζιτρόνια και τα Νετρίνα». Ο Κώστας Βαγενάς γεννήθηκε στην Αθήνα το 1950. Σπούδασε Χημικός Μηχανικός στο ΕΜΠ (1968-1973) και έλαβε το Διδακτορικό του από το Πανεπιστήμιο του Rochester στις ΗΠΑ, το 1976. Ακολούθως εδίδαξε ως Επίκουρος Καθηγητής στο Πανεπιστήμιο Yale (1976-77) και ως Επίκουρος και Αναπληρωτής Καθηγητής στο Τεχνολογικό Ινστιτούτο της Μασσαχουσέττης (ΜΙΤ,1977-82). Από το 1982 είναι Καθηγητής Χημικής Μηχανικής στο Πανεπιστήμιο Πατρών. Έχει από τότε επίσης διδάξει ως επισκέπτης καθηγητής στα Πανεπιστήμια Yale, EPFL (Λωζάννη) και Lyon. H έρευνά του εστιάζεται στις περιοχές της Κατάλυσης, της Ηλεκτροχημείας, της μοντελοποίησης φυσικοχημικών φαινομένων καθώς και της Βαρύτητας και της Φυσικής των σωματιδίων. Έχει συγγράψει με τους συνεργάτες του περί τις 260 εργασίες σε έγκριτα διεθνή περιοδικά, εκ των οποίων τέσσερις στα περιοδικά Science και Nature. Έχει τιμηθεί με αρκετά διεθνή βραβεία, όπως το Outstanding Achievement Award της διεθνούς Ηλεκτροχημικής εταιρείας (ECS) για την ανακάλυψη του φαινομένου της Μη-Φαρανταϊκής Ηλεκτροχημικής Τροποποίησης της Κατάλυσης, το βραβείο Χημείας της Ακαδημίας Αθηνών, το μετάλλιο Wason για την έρευνά του στην περιοχή της Χημείας του σκυροδέματος, μαζί με τον καθηγητή Μιχ. Φαρδή, καθώς και το βραβείο Dreyfus Teacher-Scholar Award. Από το 2005 είναι εταίρος (Fellow) της διεθνούς εταιρείας Ηλεκτροχημείας (ISE), η οποία, μέχρι τότε, είχε απονείμει αυτόν τον τίτλο σε δεκατέσσερις συνολικά επιστήμονες. Είναι επιστημονικός εκδότης (Editor) της γνωστής σειράς βιβλίων Ηλεκτροχημείας "Modern Aspects of Electrochemistry" και έχει συγγράψει τρία βιβλία των οίκων Springer και Marcel Dekker. Έχει επιβλέψει 40 διδακτορικές διατριβές και 14 από τους διδάκτορες αυτούς έγιναν καθηγητές σε ελληνικά και ξένα (ΗΠΑ, Κίνα) Πανεπιστήμια και ερευνητικά κέντρα. Έχει διατελέσει Πρόεδρος του Εθνικού Ιδρύματος Ερευνών (1995-96) και Αντιπρύτανης του Πανεπιστημίου Πατρών (1997-2003). Το 2010 εξελέγη Τακτικό Μέλος της Ακαδημίας Αθηνών (το δεύτερο νεώτερο μέλος) στην έδρα των Χημικών Επιστημών και το 2015 έγινε επίτιμος διδάκτορας του Αριστοτέλειου Πανεπιστημίου. Το 2017 έγινε ο πρώτος Έλληνας που εξελέγη ξένος εταίρος (International member) της Εθνικής Ακαδημίας Μηχανικών των ΗΠΑ. Την ομιλία χαιρέτισαν ο Πρύτανης του Πανεπιστημίου Πατρών, Καθηγητής Χρήστος Ι. Μπούρας, ο Πρόεδρος του Τμήματος Χημικών Μηχανικών, Καθηγητής Αλέξανδρος Κατσαούνης και προλόγισε ο Αντιπρύτανης Στρατηγικής Διεθνοποίησης και Εξωστρέφειας, Καθηγητής Διονύσιος Μαντζαβίνος.
Το Πανεπιστήμιο Πατρών συμμετείχε για πρώτη φορά στο Πατρινό Καρναβάλι!
Το Πανεπιστήμιο Πατρών συμμετείχε για πρώτη φορά στο Πατρινό Καρναβάλι! Μια ιδιαίτερα σημαντική στιγμή στα 60 χρόνια του Πανεπιστήμιου Πατρών καθώς συμμετείχε για πρώτη φορά στο Πατρινό Καρναβάλι 2025 με μία σειρά οργανωμένων και εμπνευσμένων δράσεων. Το Πανεπιστήμιο Πατρών στο πλαίσιο του μνημονίου συνεργασίας με την Κοινωφελή Επιχείρηση Δήμου Πατρέων ΚΕΔΗΠ – Καρναβάλι Πάτρας, ανέπτυξε μία σειρά δράσεων στη φετινή διοργάνωση εορτασμού του, οι οποίες αναφέρονται παρακάτω: -- Διεξαγωγή του Παιδικού Φεστιβάλ Τραγουδιού στο Συνεδριακό και Πολιτιστικό Κέντρο του Πανεπιστημίου Πατρών την 1η Φεβρουαρίου, με τη συμμετοχή σχολείων (Α/θμιας και Β/θμιας Εκπαίδευσης), παιδικών χορωδιών, ωδείων κλπ. -- Έκθεση στη Βίλα Κόλλα «Από το χαρτί στο δρόμο» με μακέτες καρναβαλικών στοιχείων. Η έκθεση είχε μεγάλη επισκεψιμότητα και συνδιοργανώθηκε από το Πανεπιστήμιο Πατρών, την ΚΕΔΗΠ-Καρναβάλι Πάτρας και το Τμήμα Διοίκησης Τουρισμού. Διάρκεια έκθεσης 02/02/25 έως 04/03/25. -- Δράσεις της Περιφερειακής Καρναβαλούπολης στις 02/02/25 στον προαύλιο χώρο της Βίλας Κόλλα. -- Θεατρική παράσταση από το Θεατρικό Εργαστήρι της Πολυφωνικής Χορωδίας Πάτρας με τίτλο «Οι μύτες το ‘σκασαν». Η παιδική κωμική παράσταση πραγματοποιήθηκε στις 02/02/25 στο κατάμεστο από κόσμο Αμφιθέατρο του Κεντρικού Κτηρίου, στις εγκαταστάσεις του Πανεπιστημίου στο Κουκούλι, με ελεύθερη είσοδο. -- Θεατρική παράσταση από το Θεατρικό Εργαστήρι Ενηλίκων της Πολυφωνικής με τίτλο «Το αυγό και ο τοίχος». Η παράσταση πραγματοποιήθηκε με τη συμμετοχή φοιτητών και φοιτητριών του Πανεπιστημίου Πατρών, στο Αμφιθέατρο του Κεντρικού Κτηρίου, στις εγκαταστάσεις του Πανεπιστημίου στο Κουκούλι στις 23/02/25 με ελεύθερη είσοδο. -- Θεματοδοσία στο παιχνίδι του 60ου Κρυμμένου Θησαυρού. -- Παρέλαση άρματος που αναφερόταν στο Πανεπιστήμιο Πατρών με αφορμή τη συμπλήρωση 60 χρόνων δημιουργίας και γνώσης. Το άρμα εγκαινίασε τη συμμετοχή του Πανεπιστημίου Πατρών με φοιτητές και μέλη του στη νυχτερινή ποδαράτη παρέλαση του Σαββάτου 01/03/2025 και στη μεγάλη παρέλαση της Κυριακής 02/03/2025. Το άρμα είχε θεματολογία από τον βουβό κινηματογράφο και την ταινία «Smile», απεικόνιζε το Σαρλώ με την ιδιότητα του φοιτητή και το πτυχίο ανά χείρας. Μπροστά του και οι Dancing Masters Χονδρός και Λιγνός. Θετικά ήταν τα σχόλια και οι εντυπώσεις που έλαβε τόσο το άρμα όσο και η γενική συμμετοχή του Πανεπιστημίου Πατρών στο Πατρινό Καρναβάλι 2025. Το Πανεπιστήμιο Πατρών με την ενεργή συμμετοχή του στο θεσμό του Πατρινού Καρναβαλιού, στη μεγαλύτερη αποκριάτικη εκδήλωση στην Ελλάδα, κι ενός από τα σημαντικότερα καρναβάλια στην Ευρώπη, στοχεύει για ακόμη μια φορά στη διασύνδεση του Ιδρύματος με την κοινωνία και στην ενίσχυση της εξωστρέφειας του. Το Πανεπιστήμιο Πατρών μέσω της ζωντανής τηλεοπτικής μετάδοσης της Μεγάλης Παρέλασης της Κυριακής από την ΕΡΤ2, καθώς και από άλλα περιφερειακά κανάλια «ταξίδεψε» σε όλη την Ελλάδα και ανανέωσε το ραντεβού του για το Πατρινό Καρναβάλι του 2026!
Εκδήλωση της Επιτροπής Ισότητας των Φύλων και Καταπολέμησης των Διακρίσεων
Την Τετάρτη 30 Απριλίου 2025 και ώρα 12.30 στην Αίθουσα Τελετών “Οδυσσέας Ελύτης” του Πανεπιστημίου Πατρών διοργανώθηκε εκδήλωση της Επιτροπής Ισότητας των Φύλων και Καταπολέμησης των Διακρίσεων. Την εκδήλωση χαιρέτησαν ο Πρύτανης Χρήστος Μπούρας, η Αντιπρύτανης Φοιτητικής Μέριμνας και Πολιτισμού Ελένη Αλμπάνη και η Πρόεδρος της ΕΙΦΚΔ Άννα Ρούσσου. Η Πρόεδρος έκανε τον απολογισμό του έως τώρα έργου της ΕΙΦΚΔ και το στάδιο υλοποίησης του Σχεδίου Δράσης για την Ισότητα των Φύλων, ενώ ακολούθησε η παρουσίαση της μελέτης "Η θέση και η εξέλιξη των γυναικών μελών ΔΕΠ στο Πανεπιστήμιο Πατρών" από τις Ισμήνη Σιούλα-Γεωργουλέα και Ναυσικά Μοσχοβάκου, συνεργάτιδες της Επιτροπής.
Εορτασμός των Τριών Ιεραρχών και της Ημέρας των Γραμμάτων
Την Πέμπτη 30 Ιανουαρίου 2025, στην κατάμεστη Αίθουσα Τελετών «Οδυσσέας Ελύτης» πραγματοποιήθηκε ο καθιερωμένος εορτασμός του Πανεπιστημίου Πατρών για τους Τρεις Ιεράρχες και την Ημέρα των Γραμμάτων, πρόκειται για μια ξεχωριστή εκδήλωση για το Πανεπιστήμιο Πατρών καθώς τιμάται μέσω του αλληλένδετου Εορτασμού της Μέρας των Γραμμάτων, η Αριστεία και η Προσφορά. Την τελετή προσφώνησε ο Πρύτανης, Καθηγητής Χρήστος Ι. Μπούρας. Στη διάρκεια του χαιρετισμού του ο Πρύτανης αναφέρθηκε στο θλιβερό συμβάν της απώλειας του φοιτητή του Πανεπιστημίου Πατρών και απηύθυνε την πιο ειλικρινή συμπαράσταση του Ιδρύματος στην οικογένεια του, που βιώνει τη βαρύτατη απώλεια, με την ελπίδα να βρει δύναμη και κουράγιο σε αυτή τη δύσκολη στιγμή. Ο Υφυπουργός Πολιτισμού, κ. Ιάσονας Φωτήλας ως Εκπρόσωπος του Προέδρου της Ελληνικής Κυβέρνησης απηύθυνε χαιρετισμό, ενώ την κεντρική ομιλία με τίτλο: «Το αγαθό της ακαδημαϊκής αναγνώρισης» εκφώνησε ο Πρόεδρος του ΔΟΑΤΑΠ, Καθηγητής ΑΠΘ Ορέστης Καλογήρου. Στη συνέχεια, απονεμήθηκαν τιμητικές πλακέτες στα μέλη ΔΕΠ που αφυπηρέτησαν το προηγούμενο ακαδημαϊκό έτος, 2023-24, ως αναγνώριση της μακρόχρονης προσφοράς τους στην έρευνα, την εκπαίδευση και την ανάπτυξη του Ιδρύματος. «Φοιτητικά Βραβεία Αριστείας», που συνοδεύονταν από χρηματικό έπαθλο ύψους 1.000 ευρώ έκαστο δόθηκαν επίσης στους αριστεύσαντες αποφοίτους του Ιδρύματος κατά το ακαδημαϊκό έτος 2023-24. Στην εκδήλωση επίσης απονεμήθηκαν: -- Υποτροφίες «Ολυμπία Οδός». Η «Ολυμπία Οδός» χορηγεί δύο ετήσιες υποτροφίες για διάστημα πέντε ετών αξίας 3.000 ευρώ η κάθε μία σε φοιτητές/τριες των Τμημάτων Πολιτικών Μηχανικών και Γεωλογίας. -- Βραβείο εις μνήμη «Θεόδωρου Δούτσου» -- Βραβεία «Ιατρικού Συλλόγου Πατρών» -- Βραβείο εις μνήμη «Παύλου Κορδοπάτη» -- Βραβεία εις μνήμη «Γεωργίου Λευθεριώτη» -- Βραβείο «Ανδρέα Φιλίππου» Η τελετή ολοκληρώθηκε με την απονομή του Βραβείου Εξαίρετης Δημοσίευσης «Παναγιώτης Κανελλόπουλος» 2024 στους Σταύρο Ταραβήρα, Καθηγητή του Τμήματος Ιατρικής, και Σταύρο Τσιτσιρίδη, Καθηγητή του Τμήματος Θεατρικών Σπουδών, και την απονομή του Βραβείου Εξαίρετης Διδασκαλίας «Ευάγγελος Παπανούτσος» 2024 στην Ευφημία Καρακάντζα, Καθηγήτρια του Τμήματος Φιλολογίας. Πρόκειται για δύο βραβεία που καθιέρωσε η Πρυτανική Αρχή με στόχο να τονιστεί η πρωταρχική σημασία που δίνει το Πανεπιστήμιο Πατρών στην έρευνα και στην εξαίρετη διδασκαλία. Την εκδήλωση τίμησαν με την παρουσία τους πολλά μέλη της πανεπιστημιακής κοινότητας (διδάσκοντες, υπάλληλοι και φοιτητές), μέλη του Συμβουλίου Διοίκησης, πρώην Πρυτάνεις, Κοσμήτορες Σχολών, Πρόεδροι Τμημάτων, εκπρόσωποι των Αρχών και της Εκκλησίας, της εκπαιδευτικής κοινότητας της πόλης, αλλά και συμπολίτες μας. Τα βραβεία και οι υποτροφίες χορηγήθηκαν με την ευγενική υποστήριξη των Χορηγών της εκδήλωσης, τους οποίους το Πανεπιστήμιο Πατρών ευχαριστεί θερμά για την έμπρακτη στήριξή τους.